Subject: Innsyn i beregningsgrunnlag for deltageravgiften til Norge digitalt

From: "Karsten Lien" <[email-masked]>
Date: Fri, 24 Jun 2011 10:36:51 +0200

Hei,

Vi viser til e-post til [email-masked] 8. juni, vårt foreløpige svar 15. juni og ny e-post fra deg 15. juni.

Vi kan tenke oss å besvare dette på følgende måte. Vi baserer oss på dokumenter og regneark som gjelder året 2010:

Bilag 1

·         Deltageravgiften for de nasjonale partene beregnes ut fra en kalkulator, se Bilag 1. Malen for dette bilaget er tilgjengelig her: http://www.statkart.no/statkart.no/Norge_digitalt/Norsk/Om_oss/Avtaler_og_dokumenter/?module=Files;action=File.getFile;ID=40010. 
Gjennom årlige forhandlinger med hver enkelt part bestemmes deltageravgiften, ved fastsettelse av nytteverdi for hver produktgruppe. 
Dette er nærmere beskrevet i dokumentet Generelle vilkår for Norge digitalt-samarbeidet, kap. 7, Prinsipper for økonomihåndtering. Se http://www.statkart.no/Norge_digitalt/Norsk/Om_oss/Avtaler_og_dokumenter/?module=Files;action=File.getFile;ID=40009. 
Her kan vi sende en oversikt over samtlige nasjonale parter og hva de betalte for hver produktgruppe.

Noen parter står med null i kostnad på en del produktgrupper, som skyldes at de enten er rettighetshaver/leverandør eller at de har andre avtaler som sikrer tilsvarende rettigheter. 

·         For lokale og regionale parter forhandler Norge digitalt-sekretariatet på tilsvarende måte med egne utvalg, som er nedsatt for å forhandle på vegne av hhv. kommunene, fylkeskommunene og energibedriftene. Her tas det utgangspunkt i at summen av kommuner, summen av fylkeskommuner og summen av energibedrifter med områdekonsesjon, hver utgjør en landsdekkende part. I tillegg er det fastlagt beregningsmodeller for fordelingen av kostnadene på hver aktuell part. 
Her kan vi sende hver av beregningene for disse som landsdekkende parter (fordelingsgrunnlaget), samt en fil som viser hva den enkelte part bidrar med, og hvordan dette beregnes.

Bilag 2

·         De nasjonale partene rapportere inn til dette bilaget hvert år og de legges tilgjengelige her: http://www.statkart.no/statkart.no/Norge_digitalt/Norsk/Parter+leveranser/Nasjonale_parter/. 
Partene skal selv i tillegg publisere sine leveranser i den nasjonale geodatakatalogen geoNorge, www.geonorge.no. 

·         De lokale og regionale partene nevnt over, rapporterer ikke inn eget Bilag 2. I hovedsak består disse leveransene av FKB-data og ortofoto, som ivaretas gjennom Statens kartverks Bilag 2.

Vil disse opplysningene og dokumentene tilfredsstille det du ønsker å få innsyn i? Hvis det er i orden, vil vi sørge for å sende dette i neste uke.

  <http://www.statkart.no/> 

Vennlig hilsen Karsten Lien

Seniorrådgiver Norge digitalt-sekretariatet

Statens kartverk
Telefon 32 11 83 44/909 99 867
E-post: [email-masked] <mailto:[email-masked]>

---

From: Petter Reinholdtsen <[email-masked]>
Date: Fri, 24 Jun 2011 11:14:03 +0200

[Karsten Lien]
> Vil disse opplysningene og dokumentene tilfredsstille det du ønsker
> å få innsyn i? Hvis det er i orden, vil vi sørge for å sende dette i
> neste uke.

Jeg tror det, med forbehold om at jeg fortsatt er i læringsprosessen
som er bakgrunnen for min forespørsel og dermed ikke ennå forstår alt
dere skriver.  Regner med det blir klarere for meg når jeg har satt
meg inn i dokumentene dere sender over. :)

Vennlig hilsen,
-- 
Petter Reinholdtsen